section_heading: Pozadina
paragraph_text: Bowie i Gabrels koristili su se tehnikom kojom su se počeli služiti dok su radili na prethodnom Bowiejevom albumu, 1. Outside; dijelove gitarističkih dionica uvrstili bi na klavijature za semplanje i pomoću tih dijelova stvarali rifove. "Gitara je prava", rekao je Bowie, "ali je odsvirana na sintetičan način. No Brian Eno našao se na putu - na najbolji mogući način - pa to nismo mogli napraviti sve do [Earthlinga]. Željeli smo se nastaviti baviti time jer mi je ta ideja bila vrlo zanimljiva".